

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 14.decembrī Nr.**705**

 (prot.Nr.**41**, **29**.§)

Par lokālplānojuma “Transporta infrastruktūras plānošana Ruģeļu mikrorajonā” izstrādes uzsākšanu

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.panta otro daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.,75. un 76.punktu, Daugavpils pilsētas domes 2009.gada 12.februāra saistošiem noteikumiem Nr.5 “Daugavpils pilsētas teritorijas plānojuma grafiskā daļa un teritorijas izmantošanas un apbūves noteikumi 2006.-2018.gadam”, ņemot vērā Daugavpils pilsētas ilgtspējīgas attīstības stratēģijas līdz 2030.gadam 156.vadlīnijā noteikto, atklāti balsojot: PAR – 13 (A.Broks, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Uzsākt lokālplānojuma izstrādi Ruģeļu mikrorajonā teritorijai transporta infrastruktūras plānošanai (1.pielikums), lai grozītu Daugavpils pilsētas teritorijas plānojumu 2006.-2018.gadam.

2. Apstiprināt darba uzdevumu lokālplānojuma izstrādei (2.pielikums).

3. Par lokālplānojuma izstrādes vadītāju apstiprināt Daugavpils pilsētas domes Pilsētplānošanas un būvniecības departamenta Pilsētplānošanas nodaļas vadītāju Intu Ruskuli.

4. Piešķirt finansējumu lokālplānojuma “Transporta infrastruktūras plānošana Ruģeļu mikrorajonā” izstrādei.

5. Lēmumu par lokālplānojuma izstrādes uzsākšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē, kā arī divu nedēļu laikā publicēt paziņojumu vietējā laikrakstā.

Pielikumā: 1. Lokālplānojuma teritorijas izvietojuma shēma.

2. Lokālplānojuma darba uzdevums.

Domes priekšsēdētāja 1.vietnieks *(personiskais paraksts)* I.Prelatovs